حطّين صوبك كلنا جايين
ومزيّنة بالشوق بسمتنا
حروفك بقلب وروح محفورين
لصوبك سبقنا شوق طلّتنا
لسيدي النبي شعيب خشوع جبين
خشوع القلوب لأرض بركتنا
نقبِّل ضريح الطهر مشتاقين
مقام الطهارة وفيه عزّتنا
والعيد في وحدة شيوخ الدين
بلمّ الشمل بتكون وحدتنا
نبقى مع الغياب مجتمعين
ليلة فضيلة تكون جمعتنا
بنيسان جينا قلوب متحدين
تا نقولها صعبة يا فرقتنا
في كنز إلنا في أرض حطين
وماء الزلال بعين انقى عين وتبر العقل والنور حكمتنا